b'\n_START_ARTICLE_\nCitokin\n_START_PARAGRAPH_\nCitokini so beljakovine z majhno molekulsko maso, ki delujejo kot posredniki med elementi imunskega sistema. Med seboj so si strukturno zelo podobni, vsi sodijo v dru\xc5\xbeino glikoproteinov, imenovano hemopoetini._NEWLINE_Delujejo na celico, ki jih je proizvedla (avtokrino) ali na sosednje celice (parakrino), redko na dalj\xc5\xa1e razdalje (endokrino). So pleiotropni - v razli\xc4\x8dnih celicah imajo razli\xc4\x8den u\xc4\x8dinek. Glavni vir citokinov so aktivirani makrofagi in limfociti Th (celice pomagalke).'